கேள்வி: நைட்ரோசில் பெர்குளோரேட்டு - பண்புகள் பற்றி விளக்கவும்.
பதில்: நைட்ரோசில் பெர்குளோரேட்டு 100 °செல்சியசு வெப்பநிலையில் நைட்ரோனியம் பெர்குளோரேட்டு சிதைகிறது, பின்னர் இது குளோரின் மற்றும் நைட்ரசன் ஆக்சைடுகளாக சிதைகிறது. நைட்ரோசில் பெர்குளோரேட்டு தண்ணீருடன் சேரும்போது நீராற்பகுப்பு வினைக்கு உட்படுகிறது. நைட்ரசு அமிலமும் பெர்குளோரிக்கு அமிலமும் உருவாகின்றன.: :NOClO4 + H2O → HNO2 + HClO4 சோடியம் ஐதராக்சைடு போன்ற வலிமையான காரத்துடன் வினைபுரிந்து பெர்குளோரேட்டு, நைட்ரைட்டு, நைட்ரேட்டு, நைட்ரிக் ஆக்சைடு மற்றும் தண்ணீரை இது உற்பத்தி செய்கிறது. நைட்ரோசில் பெர்குளோரேட்டின் உருவாதல் வெப்பத்தைக் கணக்கிட இந்த வினை பயன்படுத்தப்பட்டது. ஒரு வலிமையான ஆக்சிசனேற்றியாக நைட்ரோசில் பெர்குளோரேட்டு, எத்தனால், அசிட்டோன், ஈதர் மற்றும் அனிலின் போன்ற பல்வேறு கரிம சேர்மங்களுடன் வெடிக்கும் வகையில் வினைபுரிகிறது.
கேள்வி: நைட்ரோசில் பெர்குளோரேட்டு - பயன்கள் பற்றி தகவல் சொல்.
பதில்: நைட்ரோசில் பெர்குளோரேட்டு ஒரு பெர்குளோரேட்டிங் முகவராக ஆய்வகத்தில் பயன்படுத்தப்படுகிறது. சாத்தியமான இராக்கெட் உந்துசக்தியாக ஆய்வு செய்யப்பட்டாலும், இது வணிகமயமாக்கப்படவில்லை.